ธนชาตขายกองT-Smart 5ตั้งเป้า5%
บลจ.ธนชาต มองตลาดหุ้นเหมาะบริหารพอร์ตเชิงรุก ชูกองทุนผสมตั้งเป้า 5%
13 พ.ค. 2556

บลจ.ธนชาต มองตลาดหุ้นเหมาะบริหารพอร์ตเชิงรุก ชูกองทุนผสมตั้งเป้า 5% 
นายบุญชัย เกียรติธนาวิทย์ กรรมการผู้จัดการ บริษัทหลักทรัพย์จัดการกองทุน (บลจ.) ธนชาต เปิดเผยว่า บลจ.ธนชาต มีแผนออกกองทุนเปิดธนชาต Smart Fund 5 (T-Smart 5) เสนอขายครั้งแรกวันที่ 13-16 พ.ค.นี้ เป็นกองทุนรวมผสม อายุ 18 เดือน เมื่อกองทุนมีผลการดำเนินงานดีจะคืนผลตอบแทนโดยการรับซื้อคืนหน่วยลงทุนอัตโนมัติ มีเป้าหมายไม่ต่ำกว่า 0.50 บาทต่อหน่วยลงทุน หรือ 5% ของราคาพาร์ที่ 10 บาทต่อหน่วย
บลจ.ธนชาต ยังมีมุมมองเชิงบวกต่อการลงทุนในตลาดหุ้นไทย เนื่องจากมีปัจจัยสนับสนุนจากการไหลเข้าของเงินทุนต่างประเทศ ผลประกอบการไตรมาส 1 ของบริษัทจดทะเบียนที่มีแนวโน้มขยายตัวดี อีกทั้ง ธนาคารแห่งประเทศไทยได้เตรียม 4 มาตรการ เพื่อดูแลปัญหาการแข็งค่าของเงินบาท ส่งผลให้ตลาดหุ้นมีทิศทางชัดเจน นักลงทุนมีความเชื่อมั่นต่อการลงทุนมากขึ้นหนุนดัชนียืนเหนือ 1,600 จุด 
การลงทุนในช่วงนี้มีลักษณะ Sector Rotation คือมีการเคลื่อนย้ายเงินลงทุนไปหมวดอุตสาหกรรมต่างๆ สลับกันไป ซึ่งเหมาะกับกับการบริหารพอร์ตแบบเชิงรุกของกองทุน T-Smart 5 ที่เน้นบริหารพอร์ตแบบเชิงรุกในช่วงที่เน้นลงทุนหุ้น